**Ford-toiminnot uuteen omistukseen Tuusulassa**

**Helsinki 28.9.2012** – Ford-jälleenmyyjänä Tuusulan Sulan alueella toiminut Riihikallion Auto Oy on sopinut liiketoimintojen myynnistä Vaunula Oy:lle. Riihikallion Auto Oy:n henkilökunta jatkaa uuden omistajan palveluksessa vanhoina työntekijöinä.

Ford-toiminnot jatkuvat nimellä Vaunula Oy 1.11.2012 alkaen. Liikkeen toimitusjohtaja on Jere Salmelainen. Vaunulalla ei ole edustuksessaan Fordin lisäksi muita merkkejä.

”Riihikallion Auton liiketoimintojen ostaminen on osa kasvustrategiaamme”, kertoo Vaunula Oy:n toimitusjohtaja Jere Salmelainen. ”Vaunulalla on toimipisteet Hämeenlinnassa ja Hyvinkäällä ja viime vuonna perustimme korjaamoyksikön Malmille”, hän jatkaa.

Uuden omistajan myötä Ford-myynnin odotetaan edelleen vahvistuvan Tuusulan talousalueella.

Alue edustaa noin 1,5 prosentin osuutta koko maan automarkkinoista. Kuluvan vuoden aikana Tuusulan alueella rekisteröidään yhteensä noin 1 880 uutta henkilö- ja pakettiautoa.

# # # #

Ford Motor Company

Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 168 000 henkilöä ja sillä on 65 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätiedot autoista löytyvät osoitteesta [www.fordmotorcompany.com](http://www.fordmotorcompany.com).

Euroopan Ford valmistaa, myy ja huoltaa Ford-autoja 51 markkina-alueella. Sen palveluksessa työskentelee noin 66 000 henkilöä. Euroopassa toimii myös Ford Motor Credit Company ja Ford Customer Service Division sekä 22 tuotantolaitosta, joista osa on yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 - samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.

**Lisätiedot:** Janne Kämäräinen Jere Salmelainen

Myyntijohtaja Toimitusjohtaja

Oy Ford Ab Vaunula Oy

(09) 351 70135 tai 040-519 5505 0400-406 400

[jkamarai@ford.com](mailto:jkamarai@ford.com) [jere.salmelainen@vaunula.com](mailto:jere.salmelainen@vaunula.com)